ויין בראבנדר

ויין דונלד בראבנדר קול (באנגלית: Wayne Donald Brabender Cole; נולד ב-16 באוקטובר 1945) הוא כדורסלן ומאמן כדורסל עבר ספרדי יליד-ארצות הברית ששיחק בעמדות הקלע והסמול פורוורד. הוא קיבל אזרחות ספרדית ב-1968, וויתר על אזרחותו האמריקאית כדי לשחק בנבחרת ספרד. הוא נבחר לאחד מ-50 השחקנים הגדולים בתולדות פיב"א ומ-50 התורמים הגדולים ליורוליג.

קריירה מקצוענית 
בראבנדר נבחר בדראפט ה-NBA על ידי פילדלפיה 76' במקום ה-145 (הסיבוב ה-14) של דראפט ה-NBA של 1967, ומעולם לא שיחק ב-NBA. בראבנדר הגיע לספרד כדי לצבור ניסיון, ובסופו של דבר תרם לארבעה גביעי אירופה לאלופות עם ריאל מדריד, ב-, ,  ו-. הוא גם זכה ב-13 אליפויות הליגה הספרדית, 7 גביעים ספרדיים ו-4 גביעים בין-יבשתיים. בראבנדר מחזיק עד היום בתואר מלך הסלים של ריאל מדריד בכל הזמנים, כשקלע במדיה 11,215 נקודות.

קריירה בנבחרת 
בראבנדר שיחק בנבחרת ספרד, וזכה איתה במדליית הכסף ביורובאסקט 1973, שם גם נבחר ל-MVP של הטורניר. בראבנדר ייצג את ספרד גם ביורובאסקט 1971, באולימפיאדת מינכן 1972, באליפות העולם 1974, ביורובאסקט 1975, במשחקי הים התיכון 1975, ביורובאסקט 1977, ביורובאסקט 1979, באולימפיאדת מוסקבה 1980, בה סיימה ספרד במקום הרביעי, ביורובאסקט 1981 ובאליפות העולם 1982.

קישורים חיצוניים 

 אהרל'ה ויסברג, וויין בראבנדר: "לעולם לא אשכח את הכבוד שקיבלתי מאוהדי מכבי תל אביב", באתר ספורט 1, 13 באפריל 2023

הערות שוליים 

מאמני כדורסל ספרדים
מאמני ריאל מדריד בכדורסל
כדורסלני ריאל מדריד
בחירות דראפט של פילדלפיה 76'
מינסוטה: כדורסלנים
כדורסלנים באולימפיאדת מוסקבה (1980)
כדורסלנים באולימפיאדת מינכן (1972)
ילידי 1945